
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ 


ΑΘΗΝΑ 

11 ΔΕΚΕΜΒΡΙΟΥ 1992 


ΑΡΙΘΜΟΣ ΦΥΛΛΟΥ 

1292 


ΠΕ ΡΙΕΧΟΜΕ ΝΑ 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Τροποποίηση του εγκεκριμένου ρυμοτομικού σχεδίου του Δήμου 
Καλαμαριάς (Ν. Θεσσαλονίκης) και επιβολή προκηπίου. ... 1 
Έγκριση πραγματοποίησης μεταφοράς συντελεστή δόμησης σε ακί¬ 
νητο που βρίσκεται εντός του ρυμοτομικού σχεδίου του Δήμου 
Χαλανδρίου (Ν. Αττικής). 2 



ΠΟΛΕΟΔΟΜΙΑ 


ΔΙΑΤΑΓΜΑΤΑ 

( 1 ) 

Τροποποίηση του εγκεκριμένου ρυμοτομικού σχεδίου του Δήμου Καλα¬ 
μαριάς (Ν. Θεσσαλονίκης) και επιβολή προκηπίου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3, 9, 29 και 70 του Ν. Δ/τος της 
17.7.1923 «περί σχεδίων πόλεων κ.λπ.» (ΦΕΚ 228/Α"), όπως μετα¬ 
γενέστερα τροποποιήθηκαν και συμπληρώθηκαν. 

2. Τις διατάξεις του άρθρου 23 παρ. 1 εδ. ιδ' του Ν. 1558/1985 
«Κυβέρνηση και Κυβερνητικά Όργανα» (ΦΕΚ 137/Α'). 

3. Τις διατάξεις του άρθρου 99 (παρ. 3) του Ν. 1892/1990 «για τον 
εγκσυγχρονισμό και την ανάπτυξη και άλλες διατάξεις» (ΦΕΚ 101/ 
Α'). 

4. Την Υ. 1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «καθορισμός 
αρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Καταιγιάννη» (ΦΕΚ 702/Β"). 

5. Τις 188/1990 και 443/1990 γνωμοδοτήσεις του Δημοτικού 
Συμβουλίου Καλαμαριάς. 

6. Την 8/συν.26/9.8.1991 γνωμοδότηση της Εκτελεστικής Επι¬ 
τροπής του Οργανισμού Θεσσαλονίκης. 


7. Την 279/1992 γνωμοδότηση του Συμβουλίου της Επικράτειας 
με πρόταση του Υφυπουργού Περιβάλλοντος, Χωροταξίας και Δημο¬ 
σίων Έργων, αποφασίζουμε: 

Άρθρο 1 

Εγκρίνεται η τροποποίηση του εγκεκριμένου ρυμοτομικού σχεδίου 
του Δήμου Καλαμαριάς (Ν. Θεσσαλονίκης), που εγκρίθηκε με το από 
22.8.1988 Π. Δ/γμα (ΦΕΚ 613/Δ') με την έγκριση πεζοδρόμουν, τη 
δημιουργία νέων οικοδομικών τετραγώνων και χώρων νηπιαγωγείου, 
παιδικού σταθμού, Πυροσβεστικής Υπηρεσίας, εγκαταστάσεων κοινω¬ 
νικής πρόνοιαις, πρασίνου και στάθμευσης αυτοκινήτων, όπως φαίνεται 
στα σχετικά δύο (2) χρωματισμένα πρωτότυπα διαγράμματα σε κλί¬ 
μακα 1:1.000 που θεωρήθηκαν από τον Προϊστάμενο της Δ/νσης Το¬ 
πογραφικών Εφαρμογών με την 72354/1992 πράξη του και που αντί¬ 
τυπά τους σε φωτοσμίκρυνση δημοσιεύονται με το παρόν διάταγμα. 

Άρθρο 2 

Στο πρόσωπο των οικοπέδων, οικοδομημένων ή μη, της περιοχής 
της οποίας τροποποιείται το σχέδιο καταργείται, τροποποιείται και επι¬ 
βάλλεται νέο προκήπιο πλάτους δύο (2), τεσσάρων (4) και πέντε (5) μέ¬ 
τρων, όπως φαίνεται στα ίδια διαγράμματα. 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 30 Σεπτεμβρίου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ ΚΑΙ ΔΗΜΟΣΙΟΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΤΕΤΑΡΤΟ) 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


( 2 ) 

Έγκριση πραγματοποίησης μεταφοράς συντελεστή δόμησης σε ακίνητο 

που βρίσκεται εντός του ρυμοτομικού σχεδίου του Δήμου Χαλαν- 

■ δρίου (Ν. Αττικής). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 2 του Ν. 880/1979 «περί καθορισμού 
ανώτατου ορίου συντελεστού δομήσεως κ.λπ.» (ΦΕΚ 58/Α'). 

2. Τις διατάξεις του Π.Δ/τος 470/1979 «περί μετασχηματισμού 
των συντελεστών δομήσεων εις εμβαδά κατά την εφαρμογή του Ν. 
880/1979» (ΦΕΚ 138/Α"), όπως τροποποιήθηκε με το από 
19.6.1987 Π. Δ/γμα (ΦΕΚ 592/Δ'). 

3. Τις διατάξεις του Π. Δ/τος 510/1979 «περί ρυθμίσεως θεμάτων 
μεταφοράς συντελεστού δομήσεως κατά τον Ν. 880/1979» (ΦΕΚ 
154/Α'), όπως τροποποιήθηκε με το αριθ. 367/1987 Π. Δ/γμα 
(ΦΕΚ 163/Α). 

4. Τις διατάξεις της παρ. 1 (εδ. ιδ’) του άρθρου 23 του Ν. 1558/ 
1985 «Κυβέρνηση και Κυβερνητικά Όργανα» (ΦΕΚ 137/Α - ). 

5. Την Υ.1503/1991 απόφαση του Πρωθυπουργού και του Υπουρ¬ 
γού Περιβάλλοντος, Χωροταξίας και Δημοσίων Έργων «καθορισμός 
οιρμοδιοτήτων του Υφυπουργού Περιβάλλοντος, Χωροταξίας και Δημο¬ 
σίων Έργων Χρήστου Κατσιγιάννη» (ΦΕΚ 702/Β'). 

6. Την 31806/12.7.1991 αίτηση του Χαραλάμπους Βελιβα- 
σάκη. 

7. Την 33552/13.9.1991 αίτηση του Δανάλη Διονυσίου ενεργού- ■ 
ντος ως πληρεξουσίου του Μιχαήλ Λυκιαρδοπούλου. 

8. Την 869/1991 γνωμοδότηση του Κεντρικού Συμβουλίου Χωρο¬ 
ταξίας, Οικισμού και Περιβάλλοντος. 

9. Την 32170/2.3.1992 απόφαση του Υφυπουργού Περιβάλλο¬ 
ντος, Χωροταξίας και Δημοσίων Έργων για προέγκριση της σχετικής 
τεχνικής μελέτης, με πρόταση του Υφυπουργού Περιβάλλοντος, Χωρο¬ 
ταξίας και Δημοσίων Έργων, αποφασίζουμε: 

’Αρθρο 1 

Εγκρίνεται η πραγματοποίηση μέρους της μεταφοράς του συντελε¬ 
στή δόμησης, που εγκρίθηκε με το από 25.4.1989 Π. Δ/γμα (ΦΕΚ 
287/Δ') από το βαρυνόμενο ακίνητο, που βρίσκεται εντός του ρυμοτο¬ 
μικού σχεδίου του Δήμου Χαλανδρίου (Ν. Αττικής) στα 647 και 648 οι¬ 
κοδομικά τετράγωνα, για το οποίο έχουν εκδοθεί οι 2576/1991 και 
2577/1991 σχετικοί τίτλοι δικαιώματος μεταφοράς συντελεστή δόμη¬ 
σης στο όνομα του Μιχαήλ Λυκιαρδοπούλου, σε άλλο ακίνητο (ωφελού¬ 
μενο), που βρίσκεται εντός του ρυμοτομικού σχεδίου του Δήμου Χαλαν¬ 
δρίου (Ν. Αττικής) επί της οδού Τσιτούρη αρ. 39, φερόμενο ως ιδιοκτη¬ 


σία Χαραλάμπους Βελιβασάκη, όπως το ωφελούμενο ακίνητο φαίνεται 
με στοιχεία Α, Β, Γ, Δ, Α στο σχετικό πρωτότυπο διάγραμμα σε κλί¬ 
μακα 1:200, που θεωρήθηκε από τον Προϊστάμενο της Διεύθυνσης Το¬ 
πογραφικών Εφαρμογών με την 74167/1992 πράξη του και που αντί¬ 
τυπό του σε φωτοσμίκρυνση δημοσιεύεται με το παρόν διάταγμα. 

2. Τα ειδικότερα στοιχεία πραγματοποίησης της μεταφοράς συντελε¬ 
στή δόμησης είναι τα εξής: 

Συνολική δομήσιμη επιφάνεια η οποία δύναται να δομηθεί στο ωφε¬ 
λούμενο ακίνητο επιπλέον της επιτρεπομένης βάσει των ισχυόντων στην 
περιοχή όρων δόμησης 43,30 τ.μ., που αντιστοιχεί σε 28,34 τ.μ. (από 
ορόφους) του βαρυνομένου ακινήτου. 

3. Τα ειδικότερα στοιχεία του ωφελουμένου ακινήτου μετά την μετα¬ 
φορά είναι τα εξής: 

α) Εμβαδόν οικοπέδου: 468,89 τ.μ. 

β) Ποσοστό κάλυψης: 40%. 

γ) Συντελεστής δόμησης: 0,993. 

δ) Μέγιστο επιτρεπόμενο ύψος του ανεγερθησόμενου κτιρίου: έντεκα 
μέτρα και τριάντα πέντε εκατοστά του μέτρου (11,35 μ.). 

ε) Το κτίριο πρέπει να ανεγερθεί εντός του ωφελουμένου ακινήτου 
σύμφωνα με το διάγραμμα κάλυψης σε κλίμακα 1:100, που θεωρήθηκε 
από τον Προϊστάμενο της Διεύθυνσης Τοπογραφικών Εφαρμογών με 
την 74167/1992 πράξη του και που αντίτυπό του σε φωτοσμίκρυνση 
δημοσιεύεται με το παρόν διάταγμα. 

Άρθρο 2 

1. Ακυρώνεται ο 2576/1991 ονομαστικός τίτλος δικαιώματος με¬ 
ταφοράς συντελεστή δόμησης. 

2. Εγκρίνεται η χορήγηση νέου τίτλου δικαιώματος μεταφοράς συ¬ 
ντελεστή δόμησης σε αντικατάσταση του 2577/1991 τίτλου στο όνομα 
του Μιχαήλ Λυκιαρδοπούλου για το υπολειπόμενο και μη χρησιμοποιη- 
θέν εμβαδόν 2.87 τ.μ. (από ορόφους). 

Άρθρο 3 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υφυπουργό Περιβάλλοντος, Χωροταξίας και Δημοσίων Έργων 
αναθέτουμε τη δημοσίευση και εκτέλεση του παρόντος διατάγματος. 

Μύκονος, 12 Αυγούστου 1992 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

ΧΡΗΣΤΟΣ ΚΑΤΣΙΓΙΑΝΝΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


■: 103 




